cyanic-selkie/wikianc huggingface dataset:
د ادراکي پلویتوب کچې راټیټېدنه
د سکالو چوکاټ
ګڼ‌شمېر شواهدو په ډاګه کړې ده چې د ادراکي پلویتوبونو ګډې ځانګړنې، په پراخه توګه د بشري استدلال په ترڅ کې، په ناخبره او غیرارادي ډول څرګندېږي؛ نو له‌دې امله، ان که چېرې یو وګړی د دغې ښکارندې څخه باخبره وي، په نومېرلو کې یې پاتې راځي، دا خو پرېږده چې یوازې د شعوري باخبرۍ له‌لارې یې محدوده کړي.
په رښتینې  نړۍ کې د ادراکي پلویتوب اغېزې
یوشمېر ترسره شوي مطالعات، د واقعي نړۍ پر پېښو باندې د ادراکي پلویتوبونو او د هغو ناوړو پایلو اغېزه  په څرګنده توګه ښیي. بېلګې یې دا دي:
د وینې تېرَونه
لومړنۍ هڅې
اېنکایان
د ادراکي پلویتوب کچې راټیټېدنه
تر ننه پورې
ګڼ‌شمېر اکاډمیکي او مسلکي څانګې، د ادراکي پلویتوب د کچې راټیټولو په موخه، د بېلابېلو لارو په موندلو باندې بوختې دي. په دغه بحث کې د انساني استدلال پیاوړتیا په اړوند اصولو کې د هغو انګېرنو، تیوري‌ګانو، مېتودونو او پایلو ځانګړنې بیان شوې دي، چې د ادراکي پلویتوب د راټیټېدنې پر تیوري او یا عملي اړخ باندې د پام وړ اغېزه لري. په ډېریو حالاتو کې، د ادراکي پلویتوبونو یا د هغو د کچې راټیټېدنې لپاره دغه اقدامات، د یوه څرګند اخځلیک پر بنسټ او په ځینو نورو حالاتو کې د ناڅرګند شویو (خو بدیهي) کارَونو پر بنسټ ولاړ دي. که څه هم دغه ځانګړنې د بېلابېلو څانګو او اصولو د تیوري ډګر دننه بیان شوې دي، خو د عمل په ډګر کې د ګڼو څانګو ترمنځ ګډې ځانګړنې دي.
د وینې تېرَونه
لومړنۍ هڅې
داسې ویل کېږي چې د وینې د تېرونې لومړۍ هڅه د اېنکایانو له‌خوا د ۱۵۰۰ز لسیزې په لومړیو کې په بریا سره ترسره شوه. سپانیایي کنکیستادوران (سوبمن) په شپاړلسمې پېړۍ کې د اېنکایانو مُلک ته ورسېدل او د وینې د تېرولو عیني شاهدان وو. د «اند» په سیمه کې د بومي وګړو ترمنځ د O ګروپ وینې خپرېدا په‌دې معنی ده چې دغه ډول پروسیجرونه، د وینې نامناسبو ګروپونو د شتون په صورت کې، خامخا د وینې تېرونې په پرتله لا لږ خطرونه درلودل؛ چې دغې مسألې په اروپا کې د لومړنیو هڅو په ناکامۍ کې ستره ونډه درلوده.
د ادراکي پلویتوب کچې راټیټېدنه
د تصمیم نیوونې تیوري
د تصمیم نیوونې تیوري، چې د اصولو بنسټ یې د نوي-کلاسیک اقتصاد پر ستنو ولاړ دی، په څرګنده توګه د انسان پر استدلال، پرېکړې، غوراینې او تصمیم نیوونې باندې متمرکزه ده او ډېري وخت ورته «یوه ویشتنه لرونکې لوبه» ویل کېږي چې په هغې کې دوه سیال وګړي پرته یا سره له بشپړو معلوماتو له‌لارې سره لوبېږي. د تصمیم نیوونې تیوریکي بنسټیز جوړښت داسې انګېري چې واړه تصمیم‌نیونکي منطقي پلاوي دي او هڅه کوي چې د خپلو غوراینو د اقتصادي تمې ارزښت او ګټورتیا تر ټولو لوړې کچې ته اوچت کړي او د دغې هیلې پوره کولو په موخه، د ادراکي سرچینو د محدودیتو تر اغېزې لاندې، د ریاضیاتو، احتمالاتو، احصائیې او منطق په څېر بڼه‌ییزو شنونکو مېتودونو څخه ګټه اخلي.
د تصمیم‌نیوونې معیاري یا کره تیوري، تر ټولو لوړې کچې ته د تمې وړ ارزښت/ګټورتیا اوچتولو د موخې په پام کې نیولو سره، هغو کړنو باندې ډډه لګوي چې ترسره کېدل د تصمیم‌نیونکي له‌خوا «اړین» ګڼل کېږي؛ په دغې تګلاره کې، د ادراکي پلویتوبونو په څېر د تمرین کوونکو د غیرارادي لاملونو د موډلونو هېڅ کومه نښه نه‌لېدل کېږي، یعنې ټول لاملونه د واړو تصمیم‌نیونکو لپاره د باخبره غوره کېدونکو پارامترونو په توګه په پام کې نیول کېږي. تمرین کوونکي لېواله دي، ترڅوهغه انحراف ته سمون وبخښي چې د یوه منطقي پلاوي له‌لورې د «غیرمنطقي تېروتنو» تر نامه لاندې ترسره شوی دی؛ په دې ترڅ کې تمرین کوونکی داسې انګېري چې د ادراکي پلویتوب کچه یوازې د هغو تصمیم‌نیوونکو پر مټ راټیټېدلای شي چې د لا ورته منطقي پلاویو په توګه راڅرګندېږي، که څه هم د دغې موخې د ترلاسه کولو لپاره هېڅ کوم څرګند اقدام وړاندې شوی نه‌دی.
د لوبې تیوري
د لوبې تیوري داسې یو اصل دی چې په اقتصاد او د سیسټم په ډینامیک کې ریښه لري. یاد مېتود په داسې حالتونو کې ستراتیژیکې تصمیم‌نیوونې تر غور او مطالعې لاندې نیسي، چې یوشمېر پلاوي پرته یا سره له بشپړو معلوماتو د څوپړاویزو تعاملونو له‌لارې په‌کې شامل دي. د تصمیم‌ نیوونې د تیوري په څېر، د لوبې تیوریکي بنسټیز جوړښت داسې انګېرې چې واړه تصمیم ‌نیوونکي منطقي پلاوي دي او هڅه یې دې ته ده، ترڅو د خپلو غوره‌توبونو د اقتصادي تمه شوي ارزښت/ګټورتیا کچه تر ټولو اوچت برید ته ورسوي او د دغې هیلې پوره کولو په موخه، د ادراکي سرچینو د محدودیتو تر اغېزې لاندې، د ریاضیاتو، احتمالاتو، احصائیې او منطق په څېر بڼه‌ییزو شنونکو مېتودونو څخه ګټه اخلي.
ماشیني زده کړه
ماشیني زده کړه د مصنوعي ځیرکتیا یوه څانګه ده، چې د انسان روزنې او تصمیم نیوونې د ارزولو لپاره ورڅخه ګټه اخېستل کېږي. د ادراکي پلویتوپ د کچې په راټیټېدنه کې د کارولو وړ یو ځانګړی تخنیک د مصنوعي عصبي شبکې روزنه او د غوراینې ټاکنه ده – هغه تګلاره چې په‌کې د انسان د ماغزو له تصوري جوړښت او د بیولوجیکي عصبي شبکو له کارکړنې څخه الهام اخېستل شوی دی. د عصبي شبکې د موډلونو د سېګنالونو راغونډېدنه او خپرېدنه (چې دغه سېګنالونه په متقابله توګه سره نښتي دي او سېګنالونه په هرې اړیکه کې د خپلې ونډې سره سم وزن په کچه د اړیکې کنټرول په لاس کې لري) کوچنیو موډلونو ته زمینه برابروي ترڅو د لا پېچلو تصمیم‌نیونو دندې په لوړ دقت سره ترسره کړي.
د ماشین روزنې اصل له‌مخې، دغسې موډلونه د تصمیم نیوونې د موډلونو جوړولو وړتیا لري ،ترڅو په ټولنیز چاپېریال کې د یوه انسان اړتیاوو او هڅو په پام کې نیولو سره، په تیوري او عمل کې د ادراکي پلویتوب د کچې راټېټېدلو لپاره خپل وړاندیزونه مخ‌ته کړي. د دغې وړتیا د تحقق موندلو پر وړاندې خنډونه دا دي: ۱) له واقعي نړۍ څخه، د دغو موډلونو د عصبي شبکې برخې لپاره، د اړینو «روزنیزو کڅوړو» د پام‌وړ راغونډېدنه؛ ۲) موډلونو ته د واقعي ژوند او تصمیم نیوونې د وضعیتونو او پایلو ورپېژندنه، داسې چې موډلونه په اغېزمنه توګه په کار واچوي؛ ۳) د انساني استدلال د میکانیزم بېلابېلو څنډو ته د غځېدونکو عصبي شبکو له دنني جوړښت څخه د مستقیمې انځور اخېستنې د امکان نه‌شتون.
دسلجوقیانو واکمني
دسلجوقیانو ستره واکمني په اسلامي نړۍ کي یوله هغه واکمنیو څخه ګڼل کیږي چي په یوولسمه زیږدیزه پېړۍ کي یې دافغانستان له هندوکش څخه نیولې بیاتر فارس خلیج، منځني ختیځ او اناطولي (اسیايي ترکیه) پوري سیمي په لاس کي درلودې.
دسلجوق اصل او نسب
سلجوقیان په اصل کي دغز له ترکانوڅخه ګڼل کیږي اود لسمي زیږدیزي پېړۍ په پای کي یې له آرال بحیرې اوشاوخوا سیموڅخه افغانستان اوبیاهمداسي لویدیځي اسلامي نړۍ ته وکوچېدل. ددوی لمړئ نیکه چي سلجوق بن دقاق نومېدی دخپل پلار ترمرګ وروسته یې په ماوراءالنهر کي ژوندکاوه خوکله چي دهغه ځای ترکمنانو پردوی باندي فشار راوړ سلجوق مجبوره سوچي مخ دافغانستان په لوري ولاړسي.
دسلجوقیانو تاریخ
له ماوراءالنهر څخه ترتګ وروسته سلجوقیان په افغانستان کي دغزنوي واکمنۍ په لوري ولاړل اوهلته یې اوسېدل غوره کړه خودغزنوي سلطنت واکمن (محمودغزنوي) له دوی څخه په وېره کي وو اوله همدې کبله يې ددوی مشر (اسرائیل بن سلجوق) دهندوستان دکالنجر په کلاکي زنداني کړ. داسرائیل ترزنداني کېدلو وروسته دسلجوقیانوپاته ډله دایران په لوري ولاړه اوهلته یې دطغرل بېګ په مشرۍ باندی حکومت جوړکړ چي دغه حکومت ورځ تربلي دځواک په لوري روان وو اوپه ۱۰۴ز کال کي یې دسلطان محمود ترمرګ وروسته سلطان مسعودته ماته ورکړه اودافغانستان لوی شمېر سیمي یې لاندي کړي. دسلجوقیانو دغه جګړه چی د دندانقان په نامه یادیږي ددوی واک یې په سیمه کي وغوړاوه اوتردې وروسته یاده قبیله په اذربایجان، ایران، عراق اوشاوخوا سیمو کي دیوستر ځواک په توګه راڅرګنده سول. طغرل بېګ دخپلو جګړو اوفتوحاتوپه مټ وتوانېدی چي تربغداد پوري لويي سیمي لاندي کړي اوپه ۱۰۵۵ز کال کي یې دعباسي خلیفه څخه دسلطان لقب لاسته راوړ، نوموړی په ۱۰۶۳زکال کي وفات اوپرځای باندي یې زوی چی الپ ارسلان نومېدی کښېناست. الپ ارسلان هم دپلار غوندي ډېرتکړه اونامتو جنګیالئ وو اودخپل واک په موده کي یې داناطولي سربېره دمنځني ختیځ سیمي او ښارونه هم په لاس راوړه، اوپه ۱۰۷۱زکال کي یې دروم لوی لښکرته دملاذکرد په جګړه کي شرموونکې ماته ورکړه چي په دې سره رومیان له اناطولي څخ پرشا اوسیمه مسلمانانوته پاته سول.
دملاذکرد ترجګړې وروسته په راتلونکو شلوکلونو کي سلجوقیانوپاته ښارونه هم یوپه بل پسې لاندي کړه اوپه هغه ځای کي یې دعیسایان واک ته دپای ټکئ کښېښود خودغه پیښي دالپ ارسلان په زمانه کي نه وې بلکي هغه په ۱۰۷۲زکال کي دیوې جګړې پرمهال دکوم سیمه ییز امیرله لوري په یوناڅاپي بریدکي ووژل سو اوپرځای یې زوی دملک شاه په نوم دسلجوقیان واک ته ورسېدی. ملک شاه چي دنظامي پوهي سربېره یې په سلطنتي اوعلمي چاروهم سرخلاصېدی دخپلي واکمنۍ پروخت یې سلجوقي سلطنت ډېرلوی مقام ته ورساوه اوپه ټوله اسلامي نړۍ کي دسلجوقیانو علمي واک پرمسلمانانوباندی لوړ سو. دنوموړي دواک پروخت سلجوق سلطنت دمساحت له پلوه یمن، عمان، مصر وا داستانبول ترڅنډي پوري ورسېدی اودواکمنۍ پلازمینه یې دایران اصفهان ښار وټاکل سو.
دملک شاه تروفات وروسته په سلجوقي سلطنت کی دزوال نښي راښکاره سوې اودغه واکمني چي لسګونه کاله یې پراسلامي نړۍ خپل برم ساتلی وو کرار کرار دپرځېدوپه لوري ولاړه څوچي په اخرکي دمغولو په راتګ سره پای ته ورسېدل.
انکوجینومیک
سرطان یوه جینیټیکي ناروغي ده چې د ډي.اېن.اې د بدلونونو او ایپي‌جنیټیکو بدلونونو د راټولېدو له امله رامنځته کېږي او د حجرو د غیر نارمل ودې او نیوپلاسم د رامنځته کېدو لامل کېږي. د انکوجینومک موخه دا ده چې نوي انکوجینونه یا د تومور داسې سرکوبوونکي جینونه وپېژني چې ښايي د سرطان په تشخیص کې نوي لیدلوري وړاندې کړي، د سرطانونو کلینیکي پایلې اټکل کړي او د سرطاني درملنو لپاره نوې موخې وړاندې کړي. د «ګلیویک»، «هیرسیپټین» او «اواسټین» په څېر د سرطان د ځینو درملنو بریالیتوب انکوجینومیک ته هیله ډېره کړې ده چې د سرطان په درملنه کې به نوي پرمختګونه رامنځته کړي.
انکوجینومیک نه یوازې پر هغو جینیټيکي میکانیزمونو د پوهېدو په لټه کې دی چې د سرطان د راپيدا کېدو یا پرمختګ لامل کېږي، بلکې د سرطان داسې درملنه هدف ګرځوي چې په شخص پورې مختصه وي. سرطان د ډي.اېن.اې د بدلونونو او ایپي‌جینیټیک بدلونونو له امله رامنځته کېږي. که په هر ناروغ کې دغه بدلونونه هدف وګرځول شي، ښايي د درملنې ګټورتیا یا مؤثریت ورسره زیات شي.
د انسان د جینوم د پروژې بشپړېدو له انکوجینوميک څانګې سره مرسته وکړه او د سرطاني غدو یا انکوجینونو په موندلو کې یې د څېړونکو وړتیا زیاته کړه. د تسلسل موندنې ټکنالوژۍ او د مېتلېشن د پروفیل کولو نړیوال تخنیکونه د انکوجینومیک په څېړنو کې کارول شوي دي.
تاریخچه
د جینومیک دوره په ۱۹۹۰یمه لسیزه کې د ډېرو ارګانېزمونو یا موجوداتو د ډي.اېن.اې د تسلسل په تولید سره پیل شوه. په ۲۱مه پېړۍ کې د انسان د جینوم د پروژې بشپړېدو د کارندو جینومیکو څېړنو او د سرطاني غدو د جینومونو د څېړنې زمینه برابره کړه. د انکوجینومیک اصلي تمرکز پر سرطان دی.
د ایپي‌جینومیک دوره د ۲۰۰۰ کال په شاوخوا کې پیل شوه. د ایپي‌جینیټیک بدلون یوه لویه سرچینه د جینونو په پروموټور برخه کې د سي.پي.جي مېتلېشن ايپي‌جینیټکي بدلونونه دي. په دې وروستیو کې ځينې رامنځته شوي مېتودونه کولای شي په سرطانونو کې د ډي.اېن.اې د مېتلېشن وضعیت د طبیعي نسجونو په مقابل کې وارزوي.
د سرطان د ټولو جینومونو تسلسل موندنې ته لاسرسی د سرطان (یا سرطاني جینوم) د څېړنې لپاره مهم دی، ځکه چې:
د مېتلېشن پروفایل کولو ته لاسرسی د سرطاني څېړنې لپاره مهم دی، ځکه چې:
پرتلیز انکوجینومیک
په پرتلیز انکوجینومیک کې د نوعو پرتلنه د سرطاني حجرو د پېژندلو لپاره کارول کېږي. په دې څېړنه کې د موږکانو په څېر په ماډل [هغه ژوندي موجودات چې طبي څېړنې پرې کېږي] ژوندیو موجوداتو کې د سرطاني جینومونو، کاپي کوونکو او پروټومونو څېړنه شامله ده؛ د دې تر څنګ احتمالي سرطاني حجرې پېژني او د انساني سرطان بېلګو ته یې راجع کوي تر څو وګوري چې ایا د دغو سرطاني حجرو همولوګونه د انساني سرطانونو په رامنځته کېدو کې مهم دي که نه. د موږک په ماډلونو کې جنیټيکي بدلونونه د انسان په سرطان کې موندل شویو بدلونونو ته ورته دي. دغه ماډلونه د میوټیجینیزیز د ځای پر ځای کولو محرکونو ته د ورته مېتودونو یا د سرطاني حجرو په کرلو سره رامنځته کېږي.
د جین کورنۍ
د جین د کورنیو تحلیل وښوده چې د ورته کورنۍ جینونه یو ډول دندې لري، لکه څرنګه یې چې د کودېنګ د ورته سلسلو او پروټین ډومینونو په مرسته اټکل کېږي. دا ډول دوې ډلې د کنیاز کورنۍ دي چې پروټینونو ته د فاسفېټ ګروپونو په اضافه کولو او د فاسفېټ کورنۍ له پروټینونو څخه د فاسفېټ ګروپونو په لرې کولو کې رول لري. دا کورنۍ لومړی د حجرو د ودې یا مړینې او د حجروي سیګنالونو په لېږد کې د څرګند رول له امله وڅېړل شوې. په ځانګړې توګه څه باندې ۵۰ سلنه کولوریکټال سرطانونه په کیناز یا فاسفتاز جین کې بدلون راولي. فاسفاټیدیلینوزیټولډ ۳- کیناز جین د لیپیډ کینازونو لپاره کودېنګ کوي چې معمولاً د کولوریکټال، سینې، معدې، سږو او نور بېلابېل سرطانونه بدلوي. د درملو په مرسته درملنه کولی شي د PIK3CA مخنیوی وکړي. بله بېلګه د BRAF جین دی او دا له هغو لومړنیو جینونو څخه دی چې په میلانوما کې موجود دی. BRAF یو سیرین/تریونین کیناز کوډ کوي چې د RAS-RAF-MAPK د ودې د سېګنال ورکولو په مسیر کې رول لري. په BRAF کې بدلونونه د میلانوما په ۵۹ سلنه کې د فاسفوریلېشن او فعالیت لامل کېږي. تر BRAF مخکې د میلانوما د رامنځته کېدو جینيټيکي میکانېزم نامعلوم و او له همدې امله یې د ناروغانو لپاره تشخیص کمزوری و.
بنديا ګوسوامي
بندیا ګوسوامي (زېږېدلې: 6 جنوري 1961) یوه هندي فلمي اداکاره ده چې په 1970 او 1980 کلونو کې په هندي سینما کې د هغې د کار له کبله مشهوره ده.
مسلکي ژوند
بندیا ګوسوامي د هانما مالیني مور لخوا په یوه محفل کې لیدل شوې وه کله چې هغه ځوانه وه. د هانما مالیني مور بندیا ګوسوامي هغې ته د فلم جوړونکو ته سپارښتنه وکړه. د بندیا لومړی هندي فلم جیون جیوتي و چې په هغې کې هغې د وجې ارورا په مقابل کې کار وکړ. د دې فلم له بریالیتوب وروسته، هغه په نورو فلمونو کې کار وکړ.
سرچينې
وېشنيزه:1952 زېږېدنې وېشنيزه:1961 زېږېدنې وېشنيزه:هندي ستوري وېشنيزه:هندي ساينسپوهان وېشنيزه:هندي رسنۍ وېشنيزه:هندي دین وېشنيزه:هندي راجاگان وېشنيزه:هندي جلا وطنه حکومت وېشنيزه:هندي تصوف وېشنيزه:هندي تاريخپوهان وېشنيزه:هندي فلمونه
کاشغر (ختیځ ترکستان)
کاشغر چې په تاریخي کتابونو کې یې نوم د کاجغر، کاچغراو کاژغر په بڼو کې هم راغلی دی  د ختیځ ترکستان یو ښار دي چې د چین په شمال لویدیځ د تیان شان د غره په لمنه کې او د کاشغر د سیند پر غاړه پروت دی او یو ډیر لرغونی ښار دی چې اتیا سلنه وګړي یې اویغور مسلمان دي. کاشغر اوس د چین د شینجیان ایالت یوه برخه ده.
په تاریخي کتابونو کې د کاشغر یادونه:
په پخوانیو تاریخي کتابونو کې د کاشغر ذکر او یادونه د کاجغر، کاجغراو، او کاژغر په نوم سره شوې ده او د وریښمو د مشهورې لارې(شاهراه قراقرم) یوه مهمه برخه ګڼل کیدله.
د کاشغر ساحه او ابادي:
د کاشغر پراخوالی ۲۹۴۲۱ مربع کیلومټره دی او د دري نیم سوه زرو په شاو خوا کې وګړي پکې ژوند کوي چې ډېری یې اویغور مسلمانان دي.
د کاشغر د ولس ژبه فرهنګ:
د کاشغر د ډېریو خلکو ژبه اویغوري او پامیري ده او فرهنګ یې اسلامي ترکستاني دی خو اوس محال د کاشغر فرهنګ د چین د حکومت زور زیاتي له علت د ورکیدو له خطر سره مخ دی.
کاشغر د تاریخ په اوژدو کې:
کاشغر په ختیځ ترکستان کې داسلامي فرهنګ د سترو مرکزونو څخه شمیرل کیده. کاشغر په ۷۵۱ میلادي کال د عربو فاتحینو لاس ته ورغی او په ۱۲۱۹ میلادي کال دغه ښار د چنګیز د وحشیانه تاړاکونو په پایله کې ډیر زیانونه ولیدل او ګوډ تیمور هم په ۱۳۸۹ زیږدیز کال پردې ښار بریدونه وکړل. په ۱۷۵۹زیږدیز کال د چین دچنګ دکورنۍ واکمنانو پر کاشغر برید وکړ که څه هم ددغه ځای خلکو د یعقوب بیګ په مشرۍ  دختیځ ترکستان کاشغري حکومت  بنسټ کیښود او دغه حکومت د۱۸۶۵ نه تر ۱۸۷۷ میلادي کاله پورې دوام وموند ، خو وروسته  بیا په ۱۸۷۷ زیږدیز کال کې په بشپړه توګه د چین دچنګ د کورنۍ لاس ته ورغی. په پخوانیو وختونو کې به دافغانستان سوداګرو کاروانونه د بلخ او فرغانې له لارې کاشغر ته تلل. د کاشغر په سیمه کې د خټیونو لوښو او کولالۍ صنعت ډیره وده کړې ده. همدا راز د کاشي جوړولو ، زرګرۍ ، غالۍ اوبدلو ، مجسمه جوړولو او دزري خولیو لاسي صنعت پکې د پام وړ پرمختګ کړی دی.
د کاشغر تاریخي ځایونه:
په اوسني وخت کې د کاشغر د ښار دلیدو وړځایونه دا دي : د کاشعر د عیدګاه جومات ، د افاق خواجه مزار ، نګارخانه او دیعقوب بیګ مزار او داسې نور
اوم پوری
اوم پوري (انګليسي: Om Puri ) (د اکتوبر  په 18مه ، په 1950 مېلادي کال کې زېږېدلی او  - د جنورۍ په  6 مه ، 2017 کال کې مړ شوی) یو هندي فلمي لوبغاړی و. د جنګ او عمل فلمونو کې د هغه د دوامداره شتون له امله د هند خلکو هغه د بالیووډ سینما یو جنګیالی وباله.
فلمي فعاليت
اوم پوري د ۱۹۵۰ کال د اکټوبر په ۱۸ مه د هند په هریانا کې زېږېدلی و. نوموړی په ۱۹۷۵ کال کې د «کالا کالا» فلم له لارې د سینما نړۍ ته داخل شو او له ۲۲ کلن هنري فعالیت وروسته یې په څه باندې ۲۰۰ فلمونو کې کار وکړ. هغه د بالیووډ او هندي سینما لخوا په ګډه تولید شوي ډیری فلمونو کې هم کار کړی ، له هغې جملې "The Reluctant Fundamentalist" او "East is East" او "The Hundred Foot Journey" د برېتانوي اداکارې هیلین میرن سره.
د سعید اختر مېرزا په وینا چې یو هندي ډایرکټر دی، هغه وښوده چې هغه د منفي رول لوبولو په اړه اندیښنه نلري او کولی شي دا رولونه په ښه توګه ترسره کړي. هغه زیاته کړه: دا د هغه قوي کرکټر او قوي اداکاری وړتیا ښودلې. هغه د هند د فلم او تلویزیون انسټیټیوټ او د هند ملي ډرامې ښوونځي څخه فارغ شوی او په خپل مسلک کې یې ډیری جایزې ترلاسه کړې.
فیلموګرافي
د ځینو فلمونو لیست چې اوم پوری پکې کار کړی دی:* لیوه د دې سرچینې متن په اړه نورد اضافي ژباړې معلوماتو لپاره د سرچینې متن اړین دی کتنې ولیږئ د اړخ چوکاټ
مړينه
د هندي سینما مشهور او وتلی لوبغاړی چې په بالیووډ او غربي سینما کې پیژندل شوی، د جنورۍ په شپږمه (جمعه سهار) د ۶۶ کلونو په عمر په ممبۍ کې په خپل کور کې د زړه د حملې له امله ومړ. د هغه د ملګري انوپم خیر په وینا، 66 کلن پوری د زړه په ناروغۍ اخته و. د دغه اداکار د مړینې له خبر سره سم د بالیووډ مشهورو څېرو، د هند لومړي وزیر نریندرا مودي او د هغه مینه والو په ټویټر کې خواشیني څرګنده کړې او له کورنۍ سره یې خواخوږي څرګنده کړې ده.
تړنې
وېشنيزه:1950 زېږېدنې وېشنيزه:هند وېشنيزه:هند او پاکستان وېشنيزه:هند کې لودي پښتانه وېشنيزه:هندو وېشنيزه:هندو فلسفي مفاهیم وېشنيزه:هندو مذهبي لارښودان وېشنيزه:هندوان وېشنيزه:هندي دین وېشنيزه:هندي جلا وطنه حکومت وېشنيزه:هندي تلوېزيون وېشنيزه:هندي تصوف وېشنيزه:هندي تاريخپوهان وېشنيزه:هندي افغان واکمن وېشنيزه:هندي ادبيات وېشنيزه:هندي
عطا محمد میاخېل
عطامحمد میاخیل یو تکړه ژباړونکی لیکوال او د پوهنتون استاد دی. نوموړی د مدیر صاحب ګل میاخېل زوی د محمد انور میاخېل لمسی او د میا رحم دل کړوسی دی. نوموړی په ۱۳۶۰ هجري لمریز کال د مرغومي (جدي) په پنځلسمه د کابل ولایت د موسهي ولسوالۍ اړوند د کوز میاخېلو په کلي کې زېږېدلی دی.
زدکړې:
لومړنۍ زده کړې یې د لوی استاد علامه عبدالحی حبیبي په لېسه کې، منځنۍ زده کړې یې د برې موسهي په لېسه کې او ثانوي زده کړې یې د کوزې موسهي په لېسه کې تر سره کړې دي او په ۱۳۸۰ لمریز کال له یادې لېسې څخه فارغ شوی دی، ښاغلي میاخېل د کابل پوهنتون د ساینس پوهنځي د بیولوژي په څانګه کې له ۱۳۸۱ څخه تر ۱۳۸۴ هـ.ش کال خپلې لوړې زده کړې کړي او د لیسانس سند یې تر لاسه کړی دی.
دندې:
ښاغلي میاخېل په ۱۳۸۶ لمریز کال د کب د میاشتې په شپږمه نېټه د یاد پوهنځي د بیولوژي په څانګه کې د تخنیکي اسیستانت (دعملي درسونو د استاد) په صفت دنده پیل کړه، چې تر دې دمه په همدې دنده بوخت دی او د دې ترڅنګ د ملي پیوستون پروګرام له خوا د کلیوالې شورا د مرستیال په توګه هم دنده ترسره کړې ده. استاد میاخېل په علمي او مسلکي برخه کې د لا زیاتو مالوماتو د تر لاسه کولو په موخه دوه ځلې ډهلي پوهنتون ته علمي سفرونه کړي. ښا غلي عطا محمد میاخېل د خپل اکاډمیک دوران په اوږدو کې په علمي، مسلکي، ټولنیز او ادبي ډګر کې بېلابېلې لیکنې او ژباړې کړي، چې د هېواد له بېلابېلو چاپي او برېښنایي رسنیو څخه خپرې شوي دي.
د لیکوال چاپ شوي اثار:
۱- ماشوم پالنه ۲ـ زرتار
تر چاپ لاندې آثار:
۱ ـ د مدیریت هنر ۲ ـ د ژوند ۱۰ رازونه
فرانک زاپا
زاپا د یو له خپل ځان څخه د زده کړه کوونکي او اجرا کوونکي په توګه، د موسیقۍ بېلابېلې توانایۍ درلودې چې هغه یې د دې جوګه کړی و تر څو داسې موسیقي ایجاد کړي چې کله کله یې طبقه بندي کول سخت وو. په داسې حال کې چې نوموړي د خپل عمر له ۱۳ څخه تر ۱۹ کلنۍ پورې د ۲۰مې زېږدیزې پېړۍ د کلاسیکې عصریت پالنې (modernism) یوه سلیقه، د افریقایي-امریکایي اهنګ د جاز موسیقۍ بلوز ډول (rhythm and blues)، او ډوو-وپ موسیقي (doo-wop) کسب کړه. هغه د لېسې په دوره کې د کلاسیکې موسیقۍ لیکل پیل کړل، په داسې حال کې چې په عین وخت کې یې د اهنګونو او د جاز موسیقۍ له بلوز ډول سره ډول وهنه کوله، چې وروسته بیا برقي ګیتار ته واوښت. د هغه د ۱۹۶۶ز کال لومړنی ظاهرېدونکی البوم چې د اختراعاتو مورګانې، ترهېدنه!، د دودیز راک او رول په قالب کې ترکیبي سندرې چې د ابتکارونو مجموعې او له آډیو څخه رامنځته شوی د اواز هنري مخلوط پکې شامل وو. نوموړي خپل ګلچین او تجربوي مېتود ته ادامه ورکړه، په داسې توګه چې بنسټیز قالب یې راک، جاز یا کلاسیک و.
د زاپا هنري محصولات د یو فرضي استمرار چې هغه ورته د "پروژې/موخې" نوم ورکړی و، د موسیقۍ د زیات شمېر عباراتو، مفکورو، او طبعو سره چې د هغه په البوم کې تر سرترګو کېږي، راټول شوي دي. د هغه اشعارو د مروجو ټولنیزو او سیاسي پروسو، جوړښتونو، او حرکتونو پر وړاندې د هغه ماتوونکې نظریې منعکسې کړې، چې ځینې وختونه دا د ټوکو په انداز کې وې، او نوموړی د کمېډی راک موسیقۍ د معنوي پلار په نامه  پېژندل کېږي. هغه د معمول ښوونیز سېستم  او تنظیم شوي دین پر وړاندې له شور و ځوږ څخه ډک نقد کوونکی او د بیان د ازادۍ، پخپله زده کړې، سیاسي ونډې اخیستنې او د سانسور د له منځه وړلو یو کلک او تند مزاجه مدافع و. د هغه د دورې د راک د زیات شمېر نورو سندرغاړو خلاف، هغه د تفرېحي مخدره توکو د کارولو تایید نه کاوه، بلکې د جرمونو له منځه وړلو او مقرراتو څخه یې ملاتړ کاوه
زاپا له یو متنازع نقد کوونکي موقف سره په لویه پیمانه زېږند، او کارنده هنرمند و؛ د هغه د موسیقۍ مینه والو د هغه د موسیقۍ د کمپوزي پېچلتیا ستاینه کوله، حال دا چې منتقدینو یې یاده موسیقي له احساسي ژوروالي څخه تشه ګڼله. هغه له متحده ایالاتو څخه بهر په ځانګړې توګه په اروپا کې په لوړه کچه سوداګریزه بریا تر لاسه کړې وه. سره له دې چې زاپا د یو مستقل هنرمند په توګه کار کاوه، اما تر ډېره د توزېع په هغو تړونونو متکي و چې د موسیقۍ د لویو خپروندویو شرکتونو سره یې امضا کړي وو. هغه په زیات شمېر سندرغاړو او کمپوزرانو باندې اغېزې اچولې دي. د نوموړي د زیات شمېر ویاړونو له جملې څخه په ۱۹۹۵ز کال کې د مشاهیرو په تالار کې هغه ته غړیتوب ورکول او د ۱۹۹۷ز کال د ټول عمر د لاسته راوړنو ګرامي جایزه (Grammy Lifetime Achievement Award) یادولی شو.
له ۱۹۴۰مې زېږدیزې لسیزې څخه تر ۱۹۶۰مې زېږدیزې لسیزې:  د ژوند لومړني وختونه او حرفه یي ژوند
زاپا د ۱۹۴۰ز کال د دسمبر په ۲۱مه نېټه د ماری لنډ په بالتېمور کې زیږېدلی دی. د هغه مور، روز ماري (چې د زېږون پر وخت یې تخلص کالیمور و) له اېټالوي ( د نیاپولیتي او سیسلي) او فرانسوي نسل څخه  رېښه درلوده؛  د هغه پلار چې نوم یې د فرانسیس ویسنټ زاپا په بڼه انګلیسي شوی و، د سیسلي د ټاپو له پارتینیکو (ښارګوټي) څخه یو مهاجر و چې له یوناني او عربي نسل څخه و.
فرانک، چې د څلورو ماشومانو په منځ کې تر ټولو مشر و، په یوه داسې اېټالوۍ-امریکایۍ کورنۍ کې رالوی شو، چېرته چې د هغه د نیکه او نیا له خوا ډیری په اېټالوي ژبه خبرې کېدې. کورنۍ یې له دې امله چې پلار یې یو کېمیا پوه او ریاضي پوه و، او د فاع په فابریکه کې یې کار کاوه، وخت ناوخته بې ځایه کېده. په ۱۹۴۰مه زېږدیزه لسیزه کې، په فلوریډا کې له یو څه وخت تېرولو وروسته، د نوموړې کورنۍ بېرته ماریلنډ ته راستنه شوه، او پلار یې هلته د ابرډین پروېنګ ګراونډ د اېډووډ د کېمیاوي جګړې وسله تون په تاسیساتو کې چې د متحده ایالاتو د اردو له خوا ورڅخه ګټه اخیستل کېده، کال پیل کړ. وسله تون ته چې د شړشمو ګاز پکې ساتل کېده، د هغوی د کور د نږدې والي له کبله د ګاز ماسکونه د د احتمالي پېښې د رامنځته کېدو په خاطر د هغه په کور کې ساتل کېدل. د ژوند کولو دغه ترتیب په زاپا باندې یو ژور اغېز کېښود، او د هغه د کار په اوږدو کې مېکروبونو ته، د مېکروبونو سره جګړې، ناروغینو او دفاعي فابریکې ته په تکراري ډول اشارې شوې دي.
د زاپا پلار به کله کله له سیمابو څخه ډک شوي لابراتواري تجهیزات د خپل کار له ځای څخه کور ته راوړل او زاپا ته به یې د لوبو لپاره ورکول. زاپا وایي چې د یو ماشوم په توګه به یې د تل لپاره له نوموړو تجهیزاتو سره لوبې کولې، ځینې وختونه به یې مایع سیماب په ځمکه اېښودل او د یو چکش په کارولو سره به یې هغه په دایروي بڼه شیندل، چې په پایله کې یې د خپل خوب د خونې ټول غولی په سیمابو پوښلی و. په ماشومتوب کې په پوځي اډو کې له زهري عنصري سیماب سره سروکار درلودل، له بلوغ څخه وروسته د پروستات د سرطان خطر زیاتوي. په زاپا کې په ۱۹۹۰ز کال کې د ۴۹ کلنۍ په عمر د پروستات د وروستۍ برخې سرطان تشخیص شو او په ۱۹۹۳ز کال کې ورڅخه ومړ.
زاپا چې کله ماشوم و، زیاتره وخت به ناروغ و، چې له سابندۍ، د غوږونو د درد، او د سینوز له ستونزو سره لاس او ګرېوان و. یو ډاکتر یې د پزې په سوریو کې د رادیوم د مردکیو په ځای پر ځای کولو سره د سینوزیت ناروغۍ درملنه وکړه. په هغه وخت کې حتې د درملنې اړوندې تشعشع د لږ مقدارونو په اړه ډېر لږ معلومات موجود وو. که څه هم چې له هغه وخته څخه ادعا کېږي چې د رادیوم په واسطه د پزې درملنه له په سرطان د اخته کېدو لامل ګرځېدی شي، خو هېڅ یوې مطالعې په کافي اندازه شواهد نه دي وړاندې کړي چې دا ادعا تایید کړي.
د پزې انځورېدل او هغې ته اشارې د نوموړي په موسیقۍ او غزلو کې او همدارنګه د نوموړي د اوږدې مودې ملګري کال شنګل له خوا د جوړو شوو البومونو په مجموعو کې له ورایه ښکاري. زاپا باور درلود چې د هغه د ماشومتوب ناروغۍ ښایي د شړشمو د ګاز د اغېزو له امله وي چې د کېمیاوي جکړې له تاسیساتو څخه خپرېده، او کله چې هغه په بالتېمور کې اوسېده، روغتیایي وضعیت یې د خرابۍ خوا ته ولاړ. په ۱۹۵۲ز کال کې، د هغه کورنۍ د روغتیایي دلایلو لپاره د کالیفورنیا مونټېري ته بې ځایه شوه، چېرته چې د هغه پلار، د سمندریزو ځواکونو په فوق لېسانس پوهنتون کې مېټالورژي تدریس کوله. هغوی مخکې له دې چې په پای کې په ورڅېرمه سان دیاګو کې میېشت شي، ډېر ژر کلایرمونټ او بیا ال کاجون (El Cajon) ته کډه شول.
د موسیقۍ لومړني علایق
زاپا له خپلې لومړنۍ ډلې سره د سان دیاګو په مېشن بې لېسه کې د ډولچي په توګه یو ځای شو. تقریباً په عین وخت کې یې والدینو یو فونوګراف ورته واخیست، کوم چې هغه د دې جوګه کړ تر څو په موسیقۍ کې خپلو علایقو ته وده ورکړي، او د خپلو ریکارډونو مجموعې یې پیل کړې. د راک په اړه د لنډ لارښود (۲۰۰۳ز کال) له مخې، "زاپا له ۱۳ تر ۱۹ کلنۍ پورې، په پرله پسې ډول د تور R&B (جاني ګیتار واټسون، ګیتارسلیم، ډوو ووپ (چینلونو، وېلوېټونو)، د ایګور ستراوینسکي او انتون ویبېرن، او د اېدګار وارېز د نا موزونو آوازونو مجذوب شو. "
R&B انتخابونه د زاپا لپاره لومړنۍ پېرنې وې، چې ورسره یې یو لوی کولېکسیون جوړ کړ، کوم یې چې د خپل پاتې ژوند لپاره وساته، هغه له اوازونو سره د هغوی د ځانګړتیاوو له امله علاقه درلوده، په ځانګړې بڼه یې د ډولونو او نورو هغو وسیلو سره چې وهل کېږي، مینه لرله. هغه چې کله دوولس کلن و، یو تاري ډول یې تر لاسه کړ او د ډنګولو (وهلو) اړوند ارکسترایي سازونو د اساساتو زده کړه یې پیل کړه.
خوارزم ولايت
خوارازم ولايت د ازبکستان يو ولايت دی چې په ازبکستان کې موقعيت لري.
څرګندی
د خوارزم ولايت ټول نفوس 1,200,000 تنه دی.
حوالې
وېشنيزه:ازبکستان ښارونه وېشنيزه:ازبک وېشنيزه:ازبک سیاستوال وېشنيزه:ازبکستان وېشنيزه:ازبکستان ولايتونه وېشنيزه:ازبکي سياستوال وېشنيزه:ازبکي ژبه
تی (سینه)
تی یا سینه دوه راوتلي ځایونه دي چې د تي‌لرونکو په بدن کې تر خېټې پورته واقع دي. په ښځو او نرو دواړو کې سینې له ورته جنیني نسجونو څخه رامنځته کېږي.
په ښځینه‌وو کې د شیدو د مرغېړي په توګه عمل کوي او د کوچنیو (تیخورو) ماشومانو د تغذیې لپاره شیدې تولیدوي او ترشح کوي. تر پوست لاندې چربي د کوچنیو نلونو هغه شبکه پوښي چې د تي له سر سره نښلېدلې وي او دغه نسجونه تي ته اندازه او شکل ورکوي. د نلونو په پای کې لوبولونه یا د الویولونو یوه مجموعه واقع ده چې دلته شیدې هورموني سېګنالونو ته په غبرګون کې تولیدېږي او زېرمه کېږي. د امېندوارۍ په جریان کې تی د ایسټروجین، پروجیسټرون او پرولاکټین په څېر هورمونونو پېچلو تعاملاتو ته غبرګون ښيي چې شیدو ورکولو ته په چمتووالي او په شیدو ورکولو کې د ودې د بشپړتیا منځګړیتوب کوي.
انسانان یوازني حیوانات دي چې دایمي تیونه لري. د بلوغ په دوره کې ایسټروجین د ودې له هورمون سره یوځای په ښځینه انسانانو کې د تیونو د دایمي ودې لامل کېږي. دغه چاره په نورو لومړنیو انسان ته ورته حیواناتو کې ډېره کمه پېښېږي – په نورو تي‌لرونکو حیواناتو کې تیونه یوازې د امېندوارۍ پر مهال وده کوي. د ښځو تیونه د تیخورو ماشومانو د تغذیې د تأمین لپاره د خپلې اصلي دندې تر څنګ ځینې ټولنیزې او جنسي ځانګړنې هم لري. تیونه په مجسمه‌جوړونه، هنر او لرغونې او اوسنۍ عکاسۍ کې برجسته شوي دي. تیونه د ښځو د بدن په درک او جنسي جذابیت کې مهم رول لرلای شي. په ځینو فرهنګونو کې تیونه له جنسي تمایلاتو سره اړوند بلل کېږي او په عمومي ځایونو کې لوڅ تیونه بې‌حیايي او بې‌شرمي ګڼي. تیونه، په ځانګړي ډول د تیونو سرونه ایروجیني ساحه ده.
وده
تیونه تر ډېره له چربۍ یا غوړو، مرغېړي او نښلوونکو نسجونو څخه جوړ شوي دي. دا چې دغه نسجونه هورمون اخیستونکي لري، اندازه او حجم یې د هورموني بدلونونو له امله په ځانګړي ډول د تلارچ (د سینو غټېدو)، حیض (د تخمو تولید)، امنېدوارۍ (د مثل تولید) شیدو ورکولو (د ماشومانو د تغذیې) او حیض درېدو له امله بدلېږي را بدلېږي.
بلوغ
د انسان د تیونو مورفولوژيک جوړښت په ښځینه او نرینه کې د بلوغ تر سن پورې یو ډول دی. هغه نجونې چې په تلارچ (یعنې د تیونو د غټېدو په پړاو) کې دي، ښځینه جنسي هورمونونه (تر ډېره ایسټروجین) یې د ودې له هورمون سره یوځای د تیونو د غټېدو او ودې لامل کېږي. په دې موده کې د شیدو مرغېړی د اندازې او حجم له پلوه وده کوي او د سینې پر مخ په غځېدو یا ځای پرځای کېدو پیل کوي. د ثانویه جنسي ځانګړنو د ودې دغه پړاوونه (تیونه، د تناسلې ساحې وېښتان او نور) د تانر په پنځه پړاویز مقیاس (Tanner Scale) کې ښودل شوي دي.
د تلارچ په جریان کې غټېدونکي تیونه کله ناکله نابرابره اندازه لري او معمولاً کیڼ تی څه ناڅه لوی وي. د ښځو په جسمي او جنسي وده کې د نابرابرۍ دغه حالت لنډمهالی او د شمېرو له مخې طبیعي دی. طبي شرایط یا معالجات کېدای شي په نجونو او ښځو کې د ډېرې ودې (لکه د تیونو د هایپرټرافۍ) یا کمې ودې (لکه د تیونو د بدشکلۍ یا نیمګړتیا) لامل شي.
د بلوغ (یعنې د نجلۍ د حیض د لومړۍ دورې) تر پیل نږدې دوه کاله وروسته ایسټروجین او د ودې هورمون د چربۍ د مرغېړي یا غدې او د تیونو د جوړوونکو نسجونو د ودې او تحریک لامل کېږي. دا پړاو نږدې څلور کاله تر هغه مهاله دوام کوي چې د تي وروستی شکل (اندازه، حجم، ډبلوالی) د ۲۱ کلنۍ په شاوخوا کې رامنځته شي. ماموپلازیا (د تیونو غټېدنه) په نجونو کې د بلوغ له دورې راپیلېږي، په داسې حال کې چې په نورو تي‌لرونکو حیواناتو کې تیونه یوازې د شیدو ورکولو په دوران کې غټېږي.
امېندواري او شیدې ورکول
تیونه یوازې هغه مهال بشپړ بلوغ ته رسېږي چې ښځه په لومړي ځل امېندواره شي. په تیونو کې بدلون د امېندوارۍ یوه لومړنۍ نښه ده. تیونه غټېږي، د تي سر او اریول په ګډه غټېږي او رنګ یې تیاره کېږي، مانټګومري مرغېړی یا غده غټېږي او رګونه کله ناکله ډېر برجسته کېږي. د تیونو نرمي یا حساسیت د امېندوارۍ په دوره په ځانګړي ډول په لومړیو درېیو میاشتو کې ډېر معمول دی. د امېندوارۍ په منځنیو پړاوونو کې تیونه له فیزیولوژيکي پلوه د شیدو ورکولو وړ وي او ځینې ښځې کولای شي چې د کلسټرم په نامه شیدې ترشح کړي.
له امېندوارۍ سره د پرولاکټین هورمون کچه لوړېږي چې د شیدو په تولید کې مهم رول لري. له دې سره سره، له زیږون وروسته د شیدو تولید د پروجیسټرون او ایسټروجین هورمونونو له‌خوا تر هغه مهال پورې بندېږي چې د دغو دواړو هورمونونو کچه راټيټه شي.
شیدې ورکول
د شیدو د مرغېړیو په توګه د تیونو اصلي دنده د کوچنیو ماشومانو تغذیه ده. شیدې د شیدو د ترشح کوونکو حجرو په الویولونو کې تولیدېږي. کله چې سینې د ماشوم له‌خوا په رودلو سره تحریکېږي، د مور مغز اکسي ټوسین ترشح کوي. د اکسي ټوسین ډېر تولید د الویولونو په شاوخوا کې د عضلاتي حجرو د انقباض لامل کېږي او په دې توګه په هغو نلونو کې شیدې جاري کېږي چې الویولونه د تي له سر سره نښلوي.
د سینې یا تي سرطان
د تي سرطان په ښځو کې د سرطان له امله د مړینې تر ټولو معمول علت او په ټولیز ډول د ښځو د مړینې یو لوی لامل دی. هغه عوامل چې فکر کېږي د تي پر سطان د اخته کېدو خطر کمولی شي، د روغتیايي متخصصانو له‌خوا د تي منظم معاینات، منظمه ماموګرافي (د تیونو عکس اخیستنه)، په خپله د تیونو کتنه، سالم غذايي رژیم، د بدن د اضافي چربۍ د کمولو لپاره ورزش کول او د مور د شیدو له لارې تغذیه کېدل دي.
د نر تیونه
په ښځینه او نرینه دواړه کې تیونه له ورته جنیني نسجونو څخه جوړېږي. په معمول ډول نرینه د ایسټروجین ټيټې کچې او د انډروجینونو یعنې ټسټوسټرون لوړې کچې تولیدوي چې د تي د نسج په رامنځته کېدو کې د ایسټروجینونو اغېزې ځپي یا کمزورې کوي. په هلکانو او لویانو کې په جنیوماسټي ډول د تیونو غیر طبیعي وده د نر په بدن کې د ایسټروجین او تسټوسټرون د طبیعي کچو تر منځ د بیوکیمیاوي تعادل د نشتون له امله رامنځته کېږي. په شاوخوا ۷۰ سلنه هلکانو کې د زلمیتوب په دوره کې په لنډمهالي ډول د تیونو نسج رامنځته کېږي. دغه ستونزه معمولاً په دوو کلونو کې په خپله له منځه ځي. کله چې په نرینه‌وو کې د شیدو رابهېدنه پېښېږي، دا حالت په هایپوفیز یا نخامي غده کې د ګډوډۍ نښه بلل کېږي.
پلاستیکي جراحي
پلاستیکي جراحي د تیونو د غټولو یا کوچني کولو لپاره او یا هم د تي د سرطان په څېر د شکل بدلوونکو ناروغیو په مواردو کې د تیونو د بیا جوړونې لپاره ترسره کېدای شي. د تي د غټولو او همدا راز د تي د پورته وړلو (ماسټوپکسي) عملیاتونه یوازې د ښکلا لپاره کېږي، خو د تیونو د کوچني کولو عملیات بیا کله ناکله د طبي موخو لپاره هم کېږي. که د ښځو تیونه ډېر نابرابر وي، په دغسې حالتونو کې د کوچنیو تیونو د غټولو، د غټو تیونو د کوچني کولو او یا هم د دواړو عملونو لپاره جراحي عملیات کېدای شي.
د تیونو د غټولو جراحي په راتلونکي کې د شیدو ورکولو له وړتیا سره په ټولیز ډول کوم تړاو نه‌لري. د تیونو د کوچني کولو جراحي تر ډېره د تي د سر او اریول په کمپلکس یا مرکب کې د حس د کموالي او په هغو ښځو کې د شیدو د کموالی لامل کېږي چې غواړي شیدې ورکړي.
د روسیې سیاست
د روسیې سیاست د روسیې د فدرالي نیمه جمهوري نظام په چوکاټ کې پر مخ وړل کېږي. د روسیې د اساسي قانون پر بنسټ، د روسیې ولسمشر د دولت مشر او د حکومت د اجرائیوي قوې د څو ګوندي نظام چې د لومړي وزیر له خوا یې مشرۍ کېږي، مشر دی. لومړی وزیر د ولسمشر له خوا ټاکل کېږي او د پارلمان له خوا رایه ترلاسه کوي. مقننه ځواک د روسیې فدراسیون د اسامبلې په دوو مجلسونو کې نعښتی، په داسې حال کې چې ولسمشر او حکومت زیاتره تقنیني فرمانونه صادروي. د ۱۹۹۱ ز کال په پای کې د شوروي اتحاد له ړنګېدو ورسته، روسیې د یوه داسې سیاسي نظام د ټینګښت په هڅو کې له پراخو کړاوونو سره مخامخ شوه چې څه کم پنځه اویا کله د شوروي نظام تر واکمنۍ لاندې و. د بېلګې په توګه: مخکښې څېرې په مقننه او اجرائیوي څانګو کې د روسیې د سیاسي لیدلوري او د هغه حکومتي تګلارو په اړه چې باید تعقیب شي، مخالف نظرونه وړاندې کول. دا شخړه د ۱۹۹۳ ز کال په سپټمبر او اکتوبر کې هغه وخت پای ته ورسېده چې ولسمشر بوریس یلتسین د پارلمان د منحلولو لپاره له نظامي ځواک کار واخیست او د نوو مقننه ټاکنو غوښتنه یې وکړه (د روسیې د ۱۹۹۳ ز کال د اساسي قانون ناورین ته مراجعه وکړئ). دې پیښې د روسیې د لومړي اساسي قانون د دورې پای په نښه کړ چې د شوري د د فدرالي سوسیالیستي جمهوریت د پارلمان له خوا په ۱۹۷۸ ز کال کې د تعدیل شوي اساسي قانون له لوري تعریف شوې وه. د ۱۹۹۳ ز کال کې د دسمبر په میاشت کې یو نوی اساسي قانون چې یو پیاوړی ولسمشریز نظام یې رامنځ ته کړ، د یوې ټولپوښتنې له لارې تصویب شو.
له نوي اساسي قانون او نوي پارلمان سره سم چې د بېلابېلو ګوندونو او ډلو استازیتوب یې کاوه، د روسیې سیاسي جوړښت ثبات ترلاسه کړ. کله چې د ۱۹۹۰ ز کلونو تر نیمایي د لېږد دوره وغځول شوه، د ولسي حکومت ځواک په داسې حال کې په پر له پسې توګه کم شو، چې د روسیې اړوندو سیمو له مسکو څخه سیاسي او اقتصادي امتیازات لاس ته راوړل.
شوروي میراث
د شوروي اتحاد لومړی اساسي قانون چې په ۱۹۲۴ ز کال کې خپور شو، د شوروي د بېلابېلو جمهوریتونو ترمنځ یې د یووالي تړون له ځانه سره درلود. د دې تړون پر بنسټ، د روسیې سوسیالیست فدراتیف شوروي جمهوریت د روسیې د شوروي اتحاد سوسیالیستي جمهوریت (RSFSR) په نوم مشهور شو. هرې فرعي سیمې پولې له اسمي اړخه د یو ځانګړی ملت سیمه له ځانه سره درلوده. اساسي قانون نوو جمهوریتونو ته د حاکمیت حق ورکړ، که څه هم په ځینو حالاتو کې دوی په خپله خوښه خپل ډېری حاکمیتونه شوروي مرکز ته سپارلي وو. رسمي حاکمیت د بیرغونو، اساسي قوانینو او نورو دولتي نښانونو پر مټ پېژندل شوی و او جمهوریتونو ته په اساسي قانون کې له اتحاد څخه د جلا کېدو "حق" تضمین شوی و.
روسیه د مساحت او نفوس له اړخه د شوروي اتحاد ترټولو لوی جمهوریت و. د سړې جګړې په دوره کې (د ۱۹۴۷ کاله تر ۱۹۹۱ کال پورې) د شوروي اتحاد په چارو کې د روسیې د برلاسۍ له امله، د سوسیالستي شوري اتحاد جمهوریتونه ونه توانېدل چې د حکومتوالۍ او ادارې ځینې بنسټونه را منځ ته کړي چې په نورو جمهوریتونو کې د عامه خدماتو لپاره ځانګړي وو: لکه په روسیه کې د جمهوریت په کچه کمونیست ګوند، د روسیې د علومو اکاډمي او د روسیې د سوداګریزو اتحادیو څانګې. کله چې د ۱۹۸۰ ز کلونو په وروستیو کې د شوروي اتحاد د نورو څوارلسو جمهوریتونو نوم لرونکو ملیتونو د پراخو جمهوري حقونو غوښتنه پیل کړه، خو توکمیزو روسیانو هم په اتحاد کې د بیلابیلوځانګړو روسي ادارو د بنسټ یا پیاوړتیا غوښتنه پیل کړه.
د شوروي اتحاد د مشر میخایل ګورباچوف (چې له ۱۹۸۵ز کال نه تر ۱۹۹۱ز کال پورې د شوروي اتحاد د کمونست ګوند د عمومي منشي په توګه یې دندې ترسره کړه) ځینو سیاستونو هم د اتحاد په جمهوریتونو کې، د روسیې د جمهوریت په ګډون، ملیتونه وهڅول چې د خپلو حقونو غوښتنه وکړي. په دې سیاستونو کې ګلاسناست (چې تحت الفظي معنا یې عامه "غږ" دی) ګډون درلود، چې د ډیموکراتیکو سمونونو او د اوږدمهاله هېرو شوو عامه ستونزو، لکه: د چاپېریال د ککړتیا په اړه یې پراخ بحث شونی کړل. ګلاسناست په اساسي قانون کې سمونونه را منځ ته کړل، چې د اصلاح پلوه استازو د بنسټیزو اړخونو د را منځ ته کېدو سر یو ځای د نوي جمهوریت د تقنیني پلاوي د ټاکنو لامل شو.
په شوروي اتحاد کې یوه نوي تقنیني پلاوی چې د خلکو د استازو د ګانګرس په نامه یادېده، د ۱۹۹۰ ز کال په مارچ کې په پراخو آزادو او رقابتي ټاکنو کې وټاکل شو. کانګرس د می په میاشت کې د غونډې په ترڅ کې، بوریس یلتسین د کانګرس د دایمي کاري پلاوي، یا د شوروي د عالي شورا د غړي په توګه وټاکه، چې یو وخت د ګورباچوف پلوی و او د خپلو بنسټپالو اصلاحي وړاندیزونو او زیږ شخصیت له امله د ګوند د لوړ پوړي مشرتابه څخه یې استعفا ورکړې وه او جلاوطنه شوی و. کانګریس په راتلونکې میاشت کې، په خپلو طبیعي زیرمو باندې د روسیې حاکمیت او د شوروي د مرکزي حکومت د قوانینو په پرتله د روسیې د قوانینو لومړیتوب اعلان کړ.
شوروي اتحاد د ۱۹۹۰ – ۱۹۹۱ ز کلونو په اوږدو کې، د سازمانونو، لکه: د کمونست ګوند، د شوروي اتحاد د علومو اکاډمۍ، د راډیویي او تلویزیوني خپرونو د تاسیساتو او د دولتي امنیت د کمېټې (KGB) د جمهوري څانګو په بنسټ سره خپل حاکمیت پراخ کړ. روسیې په ۱۹۹۱ ز کال کې د ګورباچوف د تګلارو په تعقیب، د جمهوري ریاست ترنامه لاندې یو نوی اجرائیوي دفتر رامنځ ته کړ، چې په ۱۹۹۰ز کال کې نوموړي د ځان لپاره ورته دفتر را منځ ته کړی و.
د روسیې د ۱۹۹۱ ز کال د جون ولسمشریزو ټاکنو دې چوکۍ ته مشروعیت ورکړ، په داسې حال کې چې ګورباچوف دا ډول ټاکنې رد کړې، ځکه چې ځان یې د شوروي پارلمان له خوا ټاکلی و. د ګورباچوف په هڅو سربېره چې روسیې رایه ورکوونکي یې د ځان لپاره د رایې ورکولو څخه منع کړل، یلتسین ولسمشریزې ولسي ټاکنې وګټلې چې د ۶۷ سلنه څخه زیاتو رایو په ترلاسه کولو یې، پنځه نورو نوماندانو ته په آسانه توګه ماتې ورکړه.
د روسیې د ولسمشر په توګه یلتسین خپله ونډه د روسیې د حاکمیت او وطنپالنې د غښتلتیا لپاره په کار واچوله او د نوموړي د ولسمشرۍ مشروعیت د ۱۹۹۱ ز کال د اګست په میاشت کې د ګورباچوف پر وړاندې د سخت دریځو حکومتي او ګوندي چارواکو د کودتا د ناکامۍ لوی لامل و. (د لا زیاتو معلوماتو لپاره د ۱۹۹۱ ز کال د اګست کودتا ته مراجعه وکړئ) د کودتا مشران د ګورباچوف د را پرځولو په هڅه کې وو، ترڅو د نوي اتحاد تړون په لاسلیک کولو کې د نوموړي د پلان مخه ونیسي، چې د دوی په باور شوروي اتحاد به ویجاړ کړي. یلتسین په کلکه د کودتاچیانو پر وړاندې ودرېد او د د روسیې وګړو په راټولولو یې د ګورباچوف د بیا را ستنېدو غوښتنه وکړه. تر ټولو اړینه دا وه چې د یلتسین ډلې په "ځواکمنو وزارتونو" کې د چارواکو مشري کوله چې اردو، پولیس، او کې جي بي یې کنټرول کړل، ترڅو د کودتاچیانو امرونه و نه مني. د یلتسین تر مشرۍ لاندې اپوزیسیون او کودتاچیانو د بې ثباتۍ له امله کودتا له درېیو ورځو وروسته ناکامه شوه.
ګورباچوف د اګسټ له ناکامې کودتا وروسته، د واک د بنسټیز بدلون لیدلوری وموند، چې یلتسین په حقیقت کې زیاتره د شوروي د سرکښې اداري د وسایلو کنټرول درلود. که څه هم ګورباچوف د شوروي د ولسمشر په توګه بېرته خدمت ته راستون شو، ځینې پیښې د نوموړي د سترګو پر وړاندې را منځ ته شوې. د کمونست ګوند فعالیتونه وځنډول شول. د شوروي اتحاد زیاتره جمهوریتونو په ګړندۍ توګه خپله خپلواکي اعلان کړه، که څه هم له دې ډلې زیاتره، د ګورباچوف د کنفدراسیون د ناڅرګنده تړون لاسلیک ته لېوال وو. د بالتیک هېوادونو بشپړه خپلواکي ترلاسه کړه او په دیپلوماتیک ډول په چټکۍ سره د ډېرو هېوادونو له خوا په رسمیت و پېژندل شول. د ۱۹۹۱ ز کال په اګست او سپتمبر کې د ګورباچوف پاتې شونې حکومت، د استونیا، لاتویا او لیتوانیا خپلواکي په رسمیت وپېژندله.
د یلتسین حکومت د ۱۹۹۱ ز کال په وروستیو کې د ګورباچوف د پاتې حکومت د بودیجې کنټرول په غاړه واخیست. روسیې خپله خپلواکي اعلان نه کړه او یلتسین د یو ډول کنفدراسیون د بنسټ هیله درلوده. د ډسمبر په میاشت کې، یوه اونۍ وروسته له هغه چې د ټولپوښتنې له لارې د اوکراین جمهوریت خپلواکي تصویب کړه، یلتسین او د اوکراین او بیلاروس مشرانو د خپلواکو مشترک المنافع  دولتونو د بنسټ لپاره وکتل. د منځنۍ آسیا او د شوروي اتحاد د نورو جمهوریتونو د غوښتنې په غبرګون کې، په آلماتا کې یوه بله غونډه  د ډیسمبر په ۲۱ مه نېټه را منځ ته شوه، ترڅو د خپلواکو مشترک المنافع هېوادونو ټولنه پراخه کړي.
یلتسین د ۱۹۹۱ ز کال د اکتوبر په میاشت کې، د شوروي د کودتا په وړاندې له مقاومت وروسته د تازه تشکیلاتو په دوره کې مقننه قانع کړې وه، چې د یوه کال لپاره نوموړي ته ځانګړي اجرائیوي (او مقننه) واکونه ورکړي، ترڅو وکولای شي خپل اقتصادي اصلاحات پلي کړي. یلتسین د ۱۹۹۱ ز کال په نومبر کې یو نوی حکومت را منځ ته کړ او خپل ځان یې د سرپرست لومړي وزیر په توګه وټاکه، چې نوموړي دا چوکۍ د ۱۹۹۲ ز کال د جون په میاشت کې د یګور ګیدر Yugo Gaidar د صدارت تر سرپرستۍ پورې له ځانه سره درلوده.
مانسا موسی
مانسا موسی چي دتاریخ ترټولو شتمن واکمن ګڼل کیږي په ۱۲۸۰ز کال کي پیدا اوپه ۱۳۳۷ز کال کي وفات سو.
دمانسا موسی په اړه
مانسا موسی چي په ۱۴مه زیږدیزه پېړۍ کي یې ژوند درلود دافریقا ترټولو شتمن واکمن وو، دنوموړي شتمني شاخوا ۴۰۰ میلیارده ډالره اټکل سوې ده چي په اوسنی نړۍ کي ددې بېلګه نایابه ګڼل کیږي. مانسا موسی په ۱۳۱۲زیږدزیزکال کي دمالي هیواد مشرتوب په غاړه واخیست اوپه دې توګه دیوغني واکمن په توګه راڅرګندسو.
دمانسا موسی واکمني
مانسا موسی په ۱۲۸۰ز کال کي پيداسو اوپه ۱۳۱۲زکال کي یې دخپل ورور (مانسا ابوبکر) ترمړیني وروسته دمالي هیواد چاري په غاړه واخیستې. نوموړی چي ډېرسخي مسلمان واکمن ګڼل کېدی څه عمر وروسته د۶۰۰۰۰ کسانوسره یوځای مخ دمکې مکرمې په لوري ولاړی ترڅو دحج فریضه ترسره کړي. دمانسا سره په دې لویه قافله کي شاوخوا ۱۲۰۰۰ غلامان هم وه چي په دې سره دلښکر شمېر بې حده ډېر سو اوټول مخ دعربستان په لوري ولاړه.
د میلګرام تجربه
د میلګرام تجربه یا تجربې له واکمنو کسانو څخه د اطاعت اړوند د ټولنیزې ارواه پوهنې په برخه کې د تجاربو هغه ټولګې ته ویل کېږي چې د ییل پوهنتون د ارواه پوه سټنلي میلګرام له خوا ترسره شوې. نوموړي په دغه څېړنه کې په ګډون کوونکو نارینه و باندې چې عمر یې له ۲۰ څخه تر ۵۰ کلونو پورې و او بېلابېل ډوله شخصیت او دندې یې لرلې د هغوی له شخصي وجدان سره په ټکر داسې چارې ترسره کړې چې د یو مرجع ځایګي څخه یې ورته امر کېده او دوی یې باید اطاعت کړی وای. ګډون کوونکي په پایله کې دې باور ته ورسېدل چې دغه چارې له یوې بلې نا اړوندې تجربې سره مرسته کوي چې په هغه کې باید «زده کوونکي/اخیستونکي» ته برېښنايي شاک ورکړل شي. دغه دروغي برېښنايي شاکونه په تدریجي بڼه داسې سطحې ته ورسېدل چې که چېرې واقعي وای وژونکي به وو.
دغه ازمایښت په غیرمنتظره توګه وښووله چې په لوی نسبت کسان ورته له شوو لارښوونو څخه پیروي کوي له دې سره چې که د هغوی په زړه هم برابر نه وي. میلګرام د لومړي ځل لپاره د خپلې دغې څېړنې اړوند مقاله په ۱۹۶۳ زکال کې د غیرطبیعي او ټولنیزې اراوه پوهنې په ژورنال کې خپره کړه؛ نوموړي په ۱۹۷۴ زکال کې خپلې دغه موندنې له لا زیاتو توضیحاتو سره په خپل کتاب، له اقتدار څخه اطاعت: یو تجربوي لیدلوری (Obedience to Authority: An Experimental View)، کې خپرې کړې.
دغه تجربې د ۱۹۶۱ زکال په اګست میاشت کې (د دغو تجربو لپاره د مالي امکاناتو د وړاندیز له منل کېدو وروسته) د ییل پوهنتون د لینسلي- چېټېنډین هال په تکوۍ کې، په اورشلیم کې نازي جرمني ته د اړوند جنګي مجرم اډولف آیشمن له محاکمې درې میاشتې وروسته پیل شوې. میلګرام په خپله اروايي څېړنه کې د عام وژنې اروايي برخه وڅېړله او دغه عامې پوښتنې ته: «آیا کېدای شي آیشمن او د هغه میلیونونو همکارانو په هلوکاسټ کې یوازې له اوامرو اطاعت کړی وي؟ ایا کولای شو دوی ټول په جرم کې شریک وبولو؟» ځواب پیدا کړ. دغه تجارب د نړۍ په ګوټ ګوټ کې څو ځله تکرار شوې چې ټولو نږدې یوشان پایلې لرلې دي.
طریقه (پروسیجر)
د ازمایښت په هره جلسه کې دریو کسانو ونډه لرله:
ازمایښت کېدونکی (subject) او اکټور په جلسه کې یوځای راڅرګند کېدل. ازمایښت کوونکي هغوی ته ویل چې دوی «د حفظ کولو او زده کولو په علمي څېړنه» کې ونډه اخلي، څو ومومي تنبیه کول د مطالبو د یادولو په برخه کې په ازمېښت کېدوني څومره اغېز لري. همدارنګه نوموړي هر مهال دا څرګندوله چې په دغه تجربه کې د هغوی د ونډې په بدل کې امتیاز د تجربې پراختیا ته له پام پرته خوندي دی. ازمایښت کیدونکي او اکټور د خپل رول ټاکلو په موخه کاغذ راوویستل. ازمایښت کېدونکي په داسې حال کې چې ناخبره و، په دواړو کاغذونو کې «ښوونکی» لیکل شوی و. اکټور به بیا تل دا ادعا کوله چې تېروتنه شوې او پر هغو «زده کوونکی» لیکل شوی، دغې چارې دا چاره تضمین کوله چې ازمایښت کېدونکی د تل لپاره «ښوونکی» دی.
له دې وروسته ښوونکی او زده کوونکی دواړه څنګ ته خونې ته یووړل شول، چېرې چې زده کوونکی په یوه برېښنايي څوکۍ باندې وټړل شو. ازمایښت کوونکي چې د لابراتوار جامې یې په تن کې وې او ښکارېده چې له نورو ډیر واک ورسره دی، ګډون کوونکو ته یې وویل چې دغه چاره د زده کوونکي له تېښتې څخه د ډاډ ترلاسه کولو په موخه ده. د دغې تجربې په راتلونکي پړاو کې مقابل لوري تل د مهربانۍ غوښتنه کوله او څرګندوله یې چې د زړه ناروغي لري. د رښتینې ازموینې څخه وړاندې ښوونکي ته کمزوری برېښنايي شاک ورکړل شو څو له نږدې تجربه کړي چې هغه شاک چې زده کوونکی ورسره د ازمایښت پر مهال مخ دی څه حس لري.
له دې وروسته ښوونکی او زده کوونکی له یوبل جلا کړای شول خو دومره مجال ورته برابر و له یو بل سره خبرې وکړي خو یو بل وه نه ویني. وروسته ښوونکي ته د جوړه یي کلماتو یو لېست ورکړل شو څو هغه خپل زده کوونکي ته ور زده کړي. ښوونکي د کلماتو د دغه نوملړ په لوستلو هغه خپل زده کوونکي ته پیل کړ. وروسته ښوونکي هره جوړه کلمات لوستل او څلور ممکن ځوابونه یې هم ورسره ویل. زده کوونکي به تکمه کېکاږله څو خپل ځواب وښيي. که چېرې به ځواب ناسم و، ښوونکي به زده کوونکی ته یو برېښنايي شاک ورکاوه چې د هر ناسم ځواب په ویلو به د شاک د ولتاژ کچه ۱۵ ولټه لوړېده (د ځواب د سموالي په صورت کې به ښوونکي بله جوړه کلمات لوستل). د شاک د ولتاژ کچه له ۱۵ څخه تر ۴۵۰ پورې وه. په شاک تولید کوونکي کې کلامي علایمو شتون درلود چې له خفیف شاک څخه تر خطري یا شدید شاک پورې یې توپیر درلود.
تخت طاوس
د تخت طاووس جوړښت:
د تخت طاووس اړوند تاریخي اسناد دا ښایي چې په دغه تخت کې ډير ګرانبيه او قيمتي غمي او جواهرات لکه فيروزه، عقيق، زمرد، زبرجد، لعل، سره زر او الماس او نورې ملغلرې لګيدلې وې او د سروزرو څلور پښې يې درلودلې. دغه تخت ٦فيټه اوږدوالى او ٤ فيټه بر درلود او د کوه نور الماس هم په دغه تخت کې ځاى پر ځاى شوى و.
د میلګرام تجربه
طریقه (پروسیجر)
ازمایښت کېدونکي په دې باور وو چې د هر ناسم ځواب په مقابل کې زده کوونکی یو واقعي شاک تجربه کوي په داسې حال کې چې په واقعیت کې هېڅ شاک شتون نه درلود. له ښوونکي څخه د زده کوونکي په جلا کېدو زده کوونکي د برېښنايي شاک له تولید کوونکي ماشین سره یو ټیپ ریکارډر نصب کړ چې له وړاندې ثبت شوي غږونه یې د هر شاک د کچې په اندازه خپرول. د درواغین شاک د ولټاژ په لوړېدو زده کوونکي په اعتراض لاس پورې کاوه لکه په مکرر ډول په سوک باندې د دیوال وهل چې دغې چارې هغه له ښوونکي لرې کاوه. په هر ډول شرایطو کې زده کوونکي له وړاندې زده کړې کلمه کاروله. هغه مهال به چې ولټاژ خپلې وروستۍ کچې ته ورسېد زده کوونکی به چپ پاتې شو.
تخت طاوس
د تخت طاووس ارزښت:
فرانسوي مورخ تاورنيه چې په ١٦٦٥ زيږديز کال په ډهلي کې د شاه جهان له درباره ليدنه کړې وه د تخت طاوس بيه يې  په هغه وخت کې ١٠٠ مليونه روپۍ  ښودلې ده.
د میلګرام تجربه
طریقه (پروسیجر)
که چېرې به ښوونکي هر مهال د پوښتنې درولو ته مخه کړه، ازمایښت کوونکي به هغه ته په کلامي ډول ځانګړی امر کاوه چې دغه اوامر په لاندې ډول وو:
له دویمې لارښوونې یوازې هغه واخت کار اخیستل کېده چې لومړۍ به نابریالۍ شوه. که چېرې ازمایښت کېدونکی لا هم مایل و چې له څلورو واړو لارښوونو وروسته ازموینه ودرول شي؛ ازموینه به درول کېده. که چېرې به داسې نه وه، ازمېښت به وروسته له هغه درول کېده چې ازمویښت کېدوني به درې ځله له ۴۵۰ ولټي شاک کار واخیست.
ازمایښت کوونکي همدارنګه که ښوونکي کوم ځانګړی نظر وړاندې کاوه، له هغو به یې ګټنه کوله. که چېرې به ښوونکي وپوښتل چې کېدای شي زده کوونکی دایمي فزیکي زیان ومومي، ازمایښت کوونکي به ځواب ورکړ: «له دې سره چې کېدای شي شاک درد راوړونکی وي خو دایمي نسجي زیان شتون نه لري، نو هیله ده دوام ورکړی». که چېرې به ښوونکي وویل چې زده کوونکی په څرګنده توګه غواړي دغه چاره ودرول شي ازمایښت کوونکي به ځواب ورکړ: «دا چې هغه غواړي او یا نه باید تر هغه دوام ورکړی څو یې کلمات بشپړ نه وي زده کړي، نو هیله ده دوام ورکړۍ».
پایلې
د میلګرام د لومړنیو ازموینو په پایله کې ۶۵ سلنه (له څلوېښتنو تنو څخه ۲۶ تنو یې) د شاک له تر ټولو شدیدې کچې یا ۴۵۰ ولټي شاک څخه کار واخیست او ټولو ګډون کوونکو له حداقل ۳۰۰ ولټي شاک څخه ګټنه وکړه. ازمیښت کېدونکي د دغه کار له ترسره کولو ناخوښه وو او په مختلفو کچو باندې یې غبرګون او تشویش له ځانه وښود. په دغو علایمو کې خولې کول، لړزېدل، د ژبې بند کېدل، د شونډو خوړل، چغې وهل او په پوست کې د نوکانو خښول و چې آن یو شمېر یې شدیده عصبي خندا یا غبرګون له ځانه ښکار کړه. له څلوېښتو تنو څخه ۱۴ یې د عصبي خندا مشخصې ځانګړنې له ځانه وښوولې. هر ګډون کوونکي لږ تر لږه یوځل ازمایښت ودراوه او دغه ازمایښت یې ترپوښتنې لاندې راوست. خو د دوی څخه ډېرو یې د ازمایښت کوونکي له ډاډ وروسته خپل کار ته دوام ورکړ. یو شمېر نور یې بیا وویل چې دوی به هغه پیسې بېرته ورکړي چې ورته په ازموینه کې د ګډون په موخه ورکړل شوې دي.
اوم پوري
اوم پوري (انګليسي: Om Puri ) (د اکتوبر  په 18مه ، په 1950 مېلادي کال کې زېږېدلی او  - د جنورۍ په  6 مه ، 2017 کال کې مړ شوی) یو هندي فلمي لوبغاړی و. د جنګ او عمل فلمونو کې د هغه د دوامداره شتون له امله د هند خلکو هغه د بالیووډ سینما یو جنګیالی وباله.
فلمي فعاليت
اوم پوري د ۱۹۵۰ کال د اکټوبر په ۱۸ مه د هند په هریانا کې زېږېدلی و. نوموړی په ۱۹۷۵ کال کې د «کالا کالا» فلم له لارې د سینما نړۍ ته داخل شو او له ۲۲ کلن هنري فعالیت وروسته یې په څه باندې ۲۰۰ فلمونو کې کار وکړ. هغه د بالیووډ او هندي سینما لخوا په ګډه تولید شوي ډیری فلمونو کې هم کار کړی ، له هغې جملې "The Reluctant Fundamentalist" او "East is East" او "The Hundred Foot Journey" د برېتانوي اداکارې هیلین میرن سره.
د سعید اختر مېرزا په وینا چې یو هندي ډایرکټر دی، هغه وښوده چې هغه د منفي رول لوبولو په اړه اندیښنه نلري او کولی شي دا رولونه په ښه توګه ترسره کړي. هغه زیاته کړه: دا د هغه قوي کرکټر او قوي اداکاری وړتیا ښودلې. هغه د هند د فلم او تلویزیون انسټیټیوټ او د هند ملي ډرامې ښوونځي څخه فارغ شوی او په خپل مسلک کې یې ډیرې جایزې ترلاسه کړې.
فیلموګرافي
د ځینو فلمونو لیست چې اوم پوری پکې کار کړی دی:* لیوه د دې سرچینې متن په اړه نورد اضافي ژباړې معلوماتو لپاره د سرچینې متن اړین دی کتنې ولیږئ د اړخ چوکاټ
مړينه
د هندي سینما مشهور او وتلی لوبغاړی چې په بالیووډ او غربي سینما کې پیژندل شوی، د جنورۍ په شپږمه (جمعه سهار) د ۶۶ کلونو په عمر په ممبۍ کې په خپل کور کې د زړه د حملې له امله ومړ. د هغه د ملګري انوپم خیر په وینا، 66 کلن پوری د زړه په ناروغۍ اخته و. د دغه اداکار د مړینې له خبر سره سم د بالیووډ مشهورو څېرو، د هند لومړي وزیر نریندرا مودي او د هغه مینه والو په ټویټر کې خواشیني څرګنده کړې او له کورنۍ سره یې خواخوږي څرګنده کړې ده.
ماډيول:پولي واحد
require('Module:No globals')
local p = {} local lang = mw.language.getContentLanguage;									-- language object for this wiki local presentation ={};															-- table of tables that contain currency presentation data local properties;
--[[--< I S _ S E T >--
]]
local function is_set( var ) return not (var == nil or var == ''); end
Assembles value and symbol according to the order specified in the properties table for this currency code